hu es es ca hu de hu hu hu hu hu hu hu hu hu hu hu hu ca hu hu hu it hu hu hu hu hu hu gu en km hu hu hu hu hu hu hu hu hu hu hu hu hu hu hu hu hu hu hu hu hu hu ru ru ru de ru fa ru de ru ru de ru de de ru ru de ru ru ru ru ru ru ru fr ru ru ru ru de ru ru ru fa ru ru ru hu
Nagy küzdelmek a Labdarúgás Országos Diákolimpia Döntőn
A Labdarúgás Országos Diákolimpia Döntőt tanulásban akadályozott diákok számára rendeztük meg április 26-án, az IKARUS BSE Sporttelepen. A FODISZ sportversenyén a régiós selejtezők legjobbjai – 6 csapat labdarúgói - mérkőztek meg.
A gyönyörű napsütés mellett, a sportverseny megnyitóján Toponári Gábor, FODISZ ügyvezető elnök, Dunai Antal, olimpiai bajnok labdarúgó, FODISZ mentor, Vajtó Richárd, a FODISZ diáksportért felelős sportigazgatója, valamint Koós-Lukács Tímea, a FODISZ kommunikációs igazgatója köszöntötte a résztvevőket.
A döntő első meccsének kezdőrúgását elvégző Dunai Antal azonnal megtalálta a hangot a fiatalokkal, és praktikus tanácsokkal látta el őket a focizással kapcsolatban, energikus, örökifjú személyiségével hiteles példát adva a diákoknak.
A sportszerű küzdelmek párhuzamosan két pályán zajlottak, volt, amikor az elsőbbség eldöntéséhez büntetőrúgás-párbajokra is szükség volt.
Az első helyezett az aranyérem mellett kupát, a második és harmadik helyezett érmeket kapott, a negyedik, ötödik és hatodik helyezett elismerő oklevél díjazásban részesült, valamint minden csapat két ADIDAS focilabdával gazdagodott. Különdíjat kapott a legjobb kapus és a legtöbb gólt lövő játékos is.
A Kovács és Szalay Kft. felajánlásának köszönhetően mindenki jó szájízzel távozhatott, hiszen ízletes SMILE palacsintát is kapott minden résztvevő.
Sportos-mosolygós-küzdelmes-jóhangulatú eseménynek lehettünk részesei!
Köszönjük minden diáknak, felkészítő tanárnak a jelenlétet, helytállást!
Szívből gratulálunk minden helyezettnek, csapatnak!
1. helyezett: Pápai Vajda Márta EGYMI
2. helyezett: Józsefvárosi EGYMI
3. helyezett: Ózdi Csillagfürt EGYMI
4. helyezett: Dr. Illyés Sándor EGYMI – Magyarbánhegyes
5. helyezett: Komlói EGYMI
6. helyezett: Nyírbátori Éltes Mátyás EGYMI
A LEGJOBB KAPUS: Ásós Tamás, a Dr. Illyés Sándor EGYMI csapatának kapusa
A GÓLKIRÁLY: Pente Kevin, a Pápai Vajda Márta EGYMI csapatának játékosa
FODISZ – Több, mint sport!